དེང་སང་ལས་ཁུངས་སོགས་ཀྱི་སྒོ་བྱང་ཨར་འདམ་དང་ལྕགས།ཟངས།ཁྲོ།ཞ་ཉེ།གསེར་དངུལ་བཅས་ཀྱི་བླུགས་ཡོད་པ་དང༌།མགར་བ།རྡོ་སོགས་ལ་བརྐོས་པ་བཅས་རིགས་མང་པོ་ཡོད།སྤྱིར་རྡོ་ལ་བརྐོས་པའི་རི་མོ་ལ་ཡོན་ཏན་མང་པོ་ཡོད་དེ།མེས་མི་ཚིག་པ་དང༌།ཆུས་མི་ཁྱེར།རླུང་གིས་མི་གནོད།སས་མི་རུལ།རྐུན་མ་ཇག་པས་མི་ཁྱེར།བྱི་བ་དང་ཨ་བྲ་སོགས་ཀྱིས་མི་ཟ།རྡོ་ལ་བརྐོས་པའི་ལོ་རྒྱུས་ཀྱི་དོན་སྙིང་ལྡན་པའི་བྱ་བ་རྣམས་ལས་སླ་མོ་ཞིག་གི་སྒོ་ནས་གཏོར་བརླག་བྱེད་མི་ཐུབ་པ་དང༌།མ་འོངས་པའི་རྗེས་རབས་པ་རྣམས་ཀྱི་མིག་ལམ་དུ་ཡི་གེ་དང་དངོས་པོའི་བདེན་དཔང་དངོས་སུ་སྟོན་རྒྱུ་ཡོད་པའི་བྱ་བ་བཟང་པོ་ཞིག་རེད་ཅེས་རྒྱབ་ཁབ་ཕྱི་ནང་གི་ཆེད་མཁས་པ་ཚོས་བསྔགས་བརྗོད་ཀྱི་མེ་ཏོག་རྒྱ་ཆེན་པོ་འཐོར་བཞིན་ཡོད་དོ།།